Rebabas

Rebabas (, , ) – styginis muzikos instrumentas (strykinis  chordofonas), paplitęs daugiausia islamo pasaulyje. Kildinamas iš Afganistano ir Vidurinės Azijos, paplito po Iraną, Artimuosius Rytus, Turkiją, Šiaurės Afriką, įvairiomis formomis pateko į Pietryčių Aziją, Mongoliją ir Europą.

Būdinga didelė rebabų įvairovė. Gali grojimo būdą gali būti išskiriami trys pagrindiniai tipai:
 Variantas, paplitęs daugiausia arabų kraštuose ir Pietryčių Azijoje yra trykinis chordofonas. Jis sudarytas iš nedidelio apskrito rezonatoriaus, dažnai gaminamo iš kokoso kevalo, aptraukto plona oda, ir ilgo plono grifo. Turi vieną (rebab-eh-haer) arba dvi (rebab-al-moganni) stygas. Šis rebabo variantas apžvelgiamas šiame straipsnyje.
 Persiški–afganiški rubabai, paplitę Vidurio Azijoje ir Chorasane, yra liutnios pavidalo, turi stygas užgaunamas pirštais (gnaibomasis chodofonas). Jie gaminami iš vientiso medžio.
 Magribo rebabas gali būti grojamas ir rankomis, ir stryku.

Griežiamasis rebabas yra vienas seniausių pasaulyje strykinių instrumentų, apie VIII a. susiformavęs iš gnaibomojo rubabo. Vėliau jis davė pradžią daugeliui griežiamųjų instrumentų. Į Balkanus jis atėjo kaip Bizantijos lyra, į Vakarų Europą paplito kaip rebekas. XIII a. pasiekė Malajų salyną.Taichi, Akutsu (2020-04-03). Applying Flow Theory to Strings Education in P-12 and Community Schools: Emerging Research and Opportunities: Emerging Research and Opportunities. IGI Global. ISBN 978-1-7998-3361-1.

Rebabas plačiai paplitęs Azijos liaudies muzikoje, naudojamas arabų muzikoje, tarp beduinų, azerbaidžaniečių mugamuose, indoneziečių gamelane ir kitur.

 Panašūs instrumentai 
 rebekas, iš rebabo kilęs renesanso Europos instrumentas
 hučinas, kiniškas rebabo variantas
 kokiū, japoniškas rebabo variantas
 hegum, korėjietiškas rebabo variantas
 kobyzas, kazachiškas rebabo variantas
 morin churas, mongolų griežiamasis instrumentas
 byzanči, rebabą primenantis tuvių instrumentas
 kamančas, persų griežiamasis instrumentas
 Kretos lyra, graikų griežiamasis instrumentas
 gadulka, bulgarų griežiamasis instrumentas
 guslė, Balkanų tautų griežiamasis instrumentas

 Išnašos 

 Nuorodos 
 Griežiama Artimųjų Rytų rebabu
 Indonezietiškas rebabas

Kategorija:Griežiamieji styginiai instrumentai
Kategorija:Artimųjų Rytų instrumentai
Kategorija:Indonezijos kultūra
Kategorija:Arabų kultūra
Kategorija:Turkijos kultūra